দূষণ আর ঘিঞ্জি যানজট এড়াতে একটি পরীক্ষামূলক ব্যবস্থা চালু করার সিদ্ধান্ত নেওয়া হয়েছে। এই সিদ্ধান্তের মূলে রয়েছেন নগরোন্নয়নমন্ত্রী এম বেঙ্কাইয়া নাইডূ এবং দিল্লির মিউনিসিপ্যাল কাউন্সিল ও দিল্লির ট্রাফিক পুলিশ। সিদ্ধান্ত অনুসারে কনট প্লেসে গাড়ি ঢোকা নিষিদ্ধ করা হচ্ছে। এলাকাটি পথচারীদের জন্য খুলে দেওয়া হবে। এই এলাকার বাইরে গাড়ি পার্ক করে হেঁটে বা ব্যাটারি চালিত দু’চাকার গাড়ি করে ঘুরে বেড়ানো যাবে বা যাওয়া যাবে দোকানগুলিতেও। থাকবে ‘লাইট অ্যান্ড সাউন্ড শো’। এ ছাড়াও বিনোদনের জন্য একাধিক ব্যবস্থা করা হবে গোটা এলাকায়। মার্চ থেকে এখানে এমটিএনএলের ওয়াইফাই পরিষেবাও দেওয়া হবে।